title: Pravia
text: Pravia ye un concello asturiano, situato en la comarca d'Avilés y partito chudicial de Pravia. La suya capital ye la villa de Pravia, en la parroquia de Pravia.
  
  La suya población ye de 8.995 habitants (2011), en una superficie de 102,96 km² y una densidat de población de 87,36 hab/km².
  
  Cheografía
  
  Parroquias 
  Lo concello de Pravia ye dividiu en 15 parroquias:
  
  Mugas 
  Lo suyo termin municipal muga a lo norte con Cuideiru y Muros de Nalón, a l'este con Candamu y Sotu'l Barcu, a l'ueste con Cuideiru y Salas y a lo sud con Candamo y Salas.
  
  Luengas y parlas 
  En Pravia se charra l'astur-leyonés. La parla astur-leyonesa de Pravia se clasifica en l'astur-leyonés occidental, a on s'incluye l'asturiano occidental. La parla de Pravia fa part de l'aria A chunto con la parlas parlas de Muros, Candamu y Grau y se caracteriza por lo vocalismo común de l'asturiano occidental y por un consonantismo propio de l'asturiano  central:
  Diftongos decreixients -éi-, -óu- derivaus de los diftongos decreixients latinos -AI- y -AU-: veiga, cantéi, touro, cantóu,
  Diferents formas de pronunciar o diftongos romances derivaus d'as vocals curtas latinas Ĕ, Ŏ: /ié-ya/ yara/yera, ya/y, /ué-uá-uó/ puablu-pueblu-puoblu. 
  Particularidatz en los plurals: -u-us, -i -is, -a/-as // u-os, -u-es. -a/-es: gatu gatus, fonti/fontis, vaca/ vacas. En bells lugars como Pravia y Cuideiru se da una fuerte tendencia a cerrar las vocals finals en -i y -u.
  Terminación -oriu u -oria: Cobertoria, taladraoria, casoriu.
  /ll/ pa los derivaus de /l-, -ll-, pl-, kl-, fl-/: lluna, valle, llave, llover, llama, pero en posición interior, a on se fa -y-: ayalga.
  /ñ/ pa /-nn-/: cabaña; y freqüencia de /ñ/ inicial: ñarbasu, ñarigón.
  /ch/ provinient de /kt, ult/: trucha, cuchu, munchu.
  /y/ provinient de /ly, k'l/: muyer, vieya. Particularidat d'esta aria ye que /-y-/ dezaga de vocal palatal puet desapareixer: ouvea - ouveya, ourea - oureya.
  
  En lo plan morfolochico ye remarcable que en bells lugars como Santianes de Pravia bi ha concordancia de sustantivos femenins con adchectivos remataus en -u: La tierra tá ricudíu.
  
  Referencias 
  
  Localidaz d'Asturias